Anna Margrethe av Hessen-Homburg

Anna Margrethe (født 31. august 1629, død 3. august 1686) var prinsesse av Hessen-Homburg og gjennom ekteskap hertuginne av Slesvig-Holsten-Sønderborg-Wiesenburg. 

Hun var eneste datter av landgreve Friedrich I av Hessen-Homburg (1585–1638) og hustru Margrethe Elisabeth (1604–1667), datter av grev Christoph von Leiningen-Westerburg.

I mai 1650 giftet hun seg i Homburg med hertug Philip Ludvig av Slesvig-Holsten-Sønderborg-Wiesenburg, i hans ekteskap nummer to. Paret fikk 15 barn sammen, hvorav de 9 vokste opp. 

Hertugen hadde ikke eiendommer i Slesvig-Holsten så paret slo seg ned på forskjellige gods i Haselheck, Homburg v.d. Höhe og i Lißberg. I 1663 kjøpte Philip Ludvig så Wiesenburg i Sachsen, hvortil familen flyttet. I 1675 solgte de Wiesenburg til den eldste sønnen Frederik Wiesenburg, mens de i 1686 kjøpte Oberkotzau i Franken. Her døde Anna Margrethe samme år. Hun ble bisatt i fyrstekrypten i Homburg.

Referanser 

Huset Slesvig-Holsten-Sønderborg-Wiesenburg